**דשוגוז** (באנגלית: **Daşoguz** או Dashoguz, ברוסית/טורקמנית, Дашхову́з, דשוגוז; פירוש מטורקמנית "אבן האביב"), מוכרת גם בשם טאשאוז (עד 1992; ברוסית) ודשחובוז (בין השנים 1992–1999; ברוסית), היא עיר בצפון טורקמניסטן ובירת מחוז דשוגוז (אנ'). גבול אוזבקיסטן נמצא כ-10 ק"מ ממזרח לעיר.

היסטוריה
--------

* בתחילת ההיסטוריה של העיר, היא הייתה תחנה פופולרית בדרך המשי כי היה בה מעיין ומכאן שמו.  היא נוסדה כמבצר סיני שנקרא טאשאוז - Tashauz על גבול טורקמניסטן. בשנת 1873 נפל המבצר לידי הממשל הרוסי.
* בשנים 1920 - 1924 היא הייתה חלק מהרפובליקה העממית הסובייטית של חורזמי.
* בשנת 1992 לאחר עצמאות טורקמניסטן שם העיר הוחלף לשם טורקמנית בשם דשחובוז - Dashkhovuz.
* בשנת 1924 הוקמה העיר החדשה ליד העיר העתיקה, שהתפתחה באופן דינמי לאחר הקמת קו הרכבת קונגרד - טורקמנבאט.
* בשנת 1999 בפקודת הנשיא ניאזוב שונה שמה של העיר פעם נוספת לשמה הנוכחי דשוגוז - Daşogu; העיר המודרנית עוצבה בעיצוב סובייטית עם אנדרטאות ומוזיאונים רבים המשמשים כמרכז מינהלי ותרבותי מקומי.

גאוגרפיה
--------

דשוגוז ממוקמת בצפון טורקמניסטן על הגדות הפוריים של נהר אמו דריה התחתון, לא הרחק מהגבול עם אוזבקיסטן. תעלת שוואט, ההמזרימה מים מנהר מאמו דריה, עוברת דרך העיר ומחלקת אותה לחלק צפוני ודרומי. מצפון לתעלה נמצאים החלקים העתיקים יותר של העיר עם מבנים האופייניים לאזור. מדרום לתעלה נמצאים בניינים חדשים יותר עם רחובות רחבים ורבי מסלולים בסגנון הבירה אשגבאט. העיר מתפשטת לכל הכיוונים ומחולקת למספר רבעים.

העיר ממוקמת בקו רוחב 41.833 ° צפון, קו אורך 59.9667 ° מזרח. גובה העיר בממוצע 88 מטרים מעל פני הים. העיר הגדולה הקרובה במרחק 76.7 קילומטרים היא מנוקוס, באוזבקיסטן השכנה ו-460 קילומטרים מאשגבאט בירת טורקמניסטן. באגם סריקמיש (אנ') הסמוך, ניתן למצוא כ־65 זנים של דגים.

### אקלים

בדשוגוז אקלים מדברי קר (*BWk*, על פי סיווג האקלים של קופן ), עם קיץ ארוך וחם. החורפים קצרים יחסית, אך קרים למדי. המשקעים דלים לאורך כל השנה, עם ממוצע של 100 מילימטרים בשנה.

| **אקלים בדשוגוז  Daşoguz  בממוצע בין השנים 1961–1990** |
| --- |
| חודש | ינואר | פברואר | מרץ | אפריל | מאי | יוני | יולי | אוגוסט | ספטמבר | אוקטובר | נובמבר | דצמבר | שנה |
| טמפרטורה יומית מרבית ממוצעת (C°) | 0.8 | 3.7 | 11.2 | 21.2 | 28.8 | 33.6 | 35.6 | 33.1 | 27.3 | 18.6 | 10.4 | 3.2 | 19 |
| טמפרטורה יומית מזערית ממוצעת (C°) | -8 | -6.7 | -0.4 | 7.8 | 14.2 | 18.5 | 21 | 18.3 | 12 | 4.8 | -0.3 | -1 | 6.7 |
| משקעים ממוצעים (מ"מ) | 8 | 8 | 17 | 18 | 12 | 4 | 2 | 1 | 2 | 6 | 10 | 12 | 100 |
| מקור:  climate-data.org (באנגלית) |

דמוגרפיה
--------

אוכלוסיית דשוגוז מנתה 285,360 נפש (על פי מפקד האוכלוסין לשנת 2013). האוכלוסייה בעיקר טורקמנית ואוזבקית, עם מספר קטן יותר של רוסים, קוריאנים, קאראקלפאקים וטטרים. באוכלוסייה, מספר גדול של אלה שנעקרו בכוח על ידי הנשיא לשעבר לספרמורט ניאזוב שיושבו מחדש בשטחים הסמוכים לעיר. 

### התפתחות האוכלוסייה בעיר

האוכלוסייה בין השנים 1926–2013| שנה | 1926 | 1939 | 1959 | 1970 | 1979 | 1991 | 1995 | 2005 | 2013 |
| --- | --- | --- | --- | --- | --- | --- | --- | --- | --- |
| **האוכלוסייה** | 4,000 | 15,000 | 38,000 | 63,000 | 83,750 | 111,700 | 141,800 | 199,500 | 285,360 |

תחבורה
------

נמל התעופה דשוגוז (אנ') הוא שדה התעופה הוותיק ביותר בטורקמניסטן. הוא משמש כתחנת מעבר לטיסות פנים ארציות לערים, אשגבאט הבירה, טורקמנבאשי, מרי, טורקמנאבט, בלקנבאט, טורקמנבאשי באמצעות חברת התעופה הטורקמניסטנית טורקמניסטן איירליינס. בתקופה הסובייטית יצאו משדה התעופה טיסות למוסקבה, לנינגרד, מינרלנייה וודי, אופה, באקו טשקנט ועירים אחרות בברית המועצות.

העיר מהווה צומת הרכבות, היא שוכנת על קו הרכבת בין טורקמנאבט (שרדז'או) ומערב קזחסטן.  תחנת הרכבת בעיר, נבנתה בשנת 1996, היא הגדולה והמודרנית ביותר לא רק בטורקמניסטן, אלא גם באזור הים הכספי. העיר שוכנת על קו הרכבת בין טורקמנבאט (שרדז'או) ומערב קזחסטן.

מהתחנה המרכזית בעיר יוצאים האוטובוסים לכל האזורים סביב העיר וגם לערי הבירה של המחוזות השכנים.

כלכלה
-----

אתר שהוכרז על ידי אונסק"ו כאתר מורשת עולמית בעיר קנאורגנץ'
העיר התפתחה במיוחד לאחר הקמת מסילת הרכבת בשנות החמישים. העיר שוכנת על קו הרכבת בין טורקמנאבט (שרדז'או) ומערב קזחסטן. בשטחים החקלאיים לאורך נהר אמו דריה מגדלים, כותנה, אספסת, דגנים (דורה, שעורה, אורז, דוחן) ומלונים. ייצור משי מתקיים גם. בעיר ישנם מפעלים לעיבוד הכותנה, מפעלים לעיבוד מזון, מוסכים לתיקון רכב, מפעלים לייצור מזון ומפעלים מנורות חשמל ומתקנית תאורה. העיר היא מרכז ייצור שטיחים.

שדה התעופה הממוקם בעיר משמש תחנה ראשית לתיירים המגיעים לאתרים שהוכרזו על ידי אונסק"ו כאתרי מורשת עולמית בעיר קנאורגנץ' - Urgench הנמצאת כ־90 קילומטרים ממערב לעיר.

שונות
-----

* בעיר נמצא גם מועדון הכדורגל טוראן דאסוגוז (אנ').
* ב־5 בספטמבר 1998 נפל בדשוגוז המטאוריט H5 (אנ') במשקל של כ־7 קילוגרמים.

ספּוֹרט
-------

בער ישנם שני אצטדיונים: ספורט Toplumy (אנ') ואצטדיון Garaşsyzlyk (אנ').

קישורים חיצוניים
----------------

ויקישיתוף מדיה וקבצים בנושא **דשוגוז** בוויקישיתוף
* Daşoguz/Dashoguz (Crossing the border Turkmenistan-Uzbekistan Part 27, סרטון באתר יוטיוב (אורך: 8:12)
* דשוגוז, טגיקיסטן, באתר אנציקלופדיה בריטניקה (באנגלית)

הערות שוליים
------------

1. ↑  STANTOURS - Turkmenistan - Dashogus City / Tashauz
2. 1 2  Daşoguz | Turkmenistan, Encyclopedia Britannica (באנגלית)
3. ↑  climate-data.org
4. ↑  "IDMC Report". אורכב מ-המקור ב-2009-04-29. נבדק ב-2007-04-13.
5. ↑  Daşoguz | Turkmenistan, Encyclopedia Britannica (באנגלית)
6. ↑  "H chondrite meteorites". אורכב מ-המקור ב-2008-07-04. נבדק ב-2007-04-13.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007489295505171
* LCCN: n2003107056
* VIAF: 135070417
* WorldCat: lccn-n2003107056

 |